pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเด็กหญิงวัย 6 ขวบ ป่วยเป็นโรคดักแด้ และหลายโรครุมเร้า ที่ จ.สกลนคร
วันพฤหัสบดีที่ 28 ธันวาคม 2560
รมว.พม. กําชับ จนท. เร่งช่วยเหลือเด็กหญิงวัย 6 ขวบ ป่วยเป็นโรคดักแด้ และหลายโรครุมเร้า ที่ จ.สกลนคร
รมว.พม. กําชับ จนท. เร่งช่วยเหลือเด็กหญิงวัย 6 ขวบ ป่วยเป็นโรคดักแด้ และหลายโรครุมเร้า ที่ จ.สกลนคร และกรณีชายวัย 30 ปี ป่วยพิการทางสมอง พี่สาวต้องเลี้ยงดูและขังไว้ในห้องกว่า 15 ปี ที่ จ.ระยอง
วันนี้ (27 ธ.ค. 60) เวลา 08.30 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 11/2561 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพร กล่าวว่า จากกรณีเด็กหญิงวัย 6 ขวบ ป่วยหลายโรครุมเร้า ทั้งผิวหนังตกสะเก็ดเป็นบาดแผลทั่วทั้งตัว หรือโรคดักแด้ สร้างความเจ็บปวดทุกข์ทรมานเป็นอย่างมาก ทั้งสายตาพร่ามัว พูดไม่ได้ และหูไม่ได้ยิน กําพร้าพ่อ-แม่ อาศัยอยู่กับยายและย่าแก่ชรา ครอบครัวมีฐานะยากจน ไม่มีเงินเพียงพอค่ารักษาพยาบาล ที่อําเภอวานรนิวาส จังหวัดสกลนคร และกรณีหญิงวัย 33 ปี ต้องรับภาระเพียงลําพังเลี้ยงดูน้องชายวัย 30 ปี ที่ป่วยพิการทางสมอง ไม่ยอมสวมใส่เสื้อผ้า ต้องขังทิ้งไว้ในห้องเพียงลําพังนานกว่า 15 ปี ซึ่งภายในห้องมีสภาพเหม็นอับและไม่สะอาด เนื่องจากตนเองต้องออกไปทํางานเพื่อหารายได้จุนเจือครอบครัว ครอบครัวมีฐานะยากจน ไม่มีเงินเพียงพอค่ารักษาพยาบาล ที่อําเภอบ้านฉาง จังหวัดระยอง นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.สกลนคร และ พมจ.ระยอง พร้อมหน่วยงานที่เกี่ยวข้องในพื้นที่ เร่งลงพื้นที่ เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจ ด้านเด็ก คนพิการ และผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิดในระยะยาว พร้อมให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมทั้ง ให้คําแนะนําแก่ทั้ง 2 ครอบครัวดังกล่าว ในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาว และพัฒนาคุณภาพชีวิตที่ดีต่อไป
สําหรับกรณีเจ้าหน้าที่ชุดปฏิบัติการพิเศษกรมการปกครอง พร้อมหน่วยงานที่เกี่ยวข้อง บุกเข้าตรวจค้นและจับกุมร้านคาราโอเกะแห่งหนึ่ง ที่มีการลักลอบค้าประเวณีหญิงสาวชาวลาว จํานวน 10 คน ในจํานวนนี้เป็นเด็กหญิงที่มีอายุต่ํากว่า 18 ปี จํานวน 4 คน ที่อําเภอบึงสามพัน จังหวัดเพชรบูรณ์ นั้น ตนได้กําชับให้พัฒนาสังคมและความมั่นคงของมนุษย์จังหวัดเพชรบูรณ์ (พมจ.เพชรบูรณ์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวง พม. ทั้งนี้ จากการคัดแยกผู้เสียหายจากการค้ามนุษย์ของทีมสหวิชาชีพพบว่าเด็กหญิงทั้ง 4 คน ที่อายุต่ํากว่า 18 ปี เป็นผู้เสียหายจากการค้ามนุษย์ ซึ่งขณะนี้ กระทรวง พม. ได้รับผู้เสียหายทั้ง 4 คน เข้ามาอยู่ในความดูแลและคุ้มครองสวัสดิภาพที่สถานคุ้มครองและพัฒนาอาชีพบ้านสองแคว จังหวัดพิษณุโลก เรียบร้อยแล้ว ส่วนผู้ที่ไม่ได้เป็นผู้เสียหายจากการค้ามนุษย์ จํานวน 6 คน จะดําเนินการส่งกลับภูมิลําเนาต่อไป
รัฐบาลไทย-ข่าวทำเนียบรัฐบาล-รัฐบาลเตรียมส่งนักศึกษาลงพื้นที่สำรวจความต้องการของประชาชนผู้มีรายได้น้อย
วันศุกร์ที่ 7 กรกฎาคม 2560
รัฐบาลเตรียมส่งนักศึกษาลงพื้นที่สํารวจความต้องการของประชาชนผู้มีรายได้น้อย
เพื่อให้รัฐบาลทราบความต้องการของประชาชนผู้มีรายได้น้อยอย่างแท้จริง จึงได้เตรียมส่งนักศึกษาลงไปสํารวจความต้องการของประชาชนที่ลงทะเบียนสวัสดิการแห่งรัฐไว้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการจ้างงานนิสิตนักศึกษาที่มีอายุตั้งแต่ 18 ปีขึ้นไป จํานวน 70,000 คน ให้ใช้เวลาในช่วงปิดเทอมให้เป็นประโยชน์ โดยกําหนดให้ลงพื้นที่ทั่วประเทศเพื่อสํารวจข้อมูลเพิ่มเติมจากประชาชนผู้มีรายได้น้อยที่ได้ลงทะเบียนไว้ในโครงการลงทะเบียนเพื่อสวัสดิการแห่งรัฐ ปี 2560 ซึ่งมีจํานวนทั้งสิ้นกว่า 14 ล้านคน โดยคาดว่าจะเก็บข้อมูลได้เสร็จสิ้นภายในวันที่ 31 ก.ค. นี้ เพื่อให้รัฐบาลได้ทราบถึงความต้องการของประชาชนทุกอาชีพในแต่ละพื้นที่ จึงขอความร่วมมือพี่น้องประชาชนตอบแบบสอบถามและให้ข้อมูลแก่นิสิตนักศึกษาตามความเป็นจริง ทั้งนี้ รัฐบาลจะได้นําข้อมูลที่ได้รับไปวางแผนจัดสวัสดิการและรูปแบบความช่วยเหลือต่าง ๆ ได้อย่างเหมาะสมและตรงกับความต้องการของผู้มีรายได้น้อยได้อย่างแท้จริง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสิน ออกบูธงาน Money Expo 2017 ชวนออมเงินกับเงินฝากเผื่อเรียกพิเศษ 4 เดือน ดอกเบี้ยสูงสุด 4%
วันอังคารที่ 9 พฤษภาคม 2560
ออมสิน ออกบูธงาน Money Expo 2017 ชวนออมเงินกับเงินฝากเผื่อเรียกพิเศษ 4 เดือน ดอกเบี้ยสูงสุด 4%
ธนาคารออมสิน ร่วมงานมหกรรมการเงิน กรุงเทพฯ ครั้งที่ 17 วันที่ 11-14 พฤษภาคม 2560 ณ อิมแพค เมืองทองธานี นําเสนอ “เงินฝากเผื่อเรียกพิเศษ 4 เดือน” ดอกเบี้ย Step up สูงสุด 4% ต่อปี ยกเว้นภาษี
ธนาคารออมสิน ร่วมงานมหกรรมการเงิน กรุงเทพฯ ครั้งที่ 17 วันที่ 11-14 พฤษภาคม 2560 ณ อิมแพค เมืองทองธานี นําเสนอ “เงินฝากเผื่อเรียกพิเศษ 4 เดือน” ดอกเบี้ย Step up สูงสุด 4% ต่อปี ยกเว้นภาษี จํากัดผู้ฝากวันละ 1,000 ราย รับใบจองสิทธิ์เพื่อฝากในงาน หรือที่สาขาธนาคารออมสิน วันที่ 11-21 พฤษภาคมนี้ พร้อมกับจัดเต็มโปรโมชั่นสินเชื่อเคหะ 0% นาน 6 เดือน สินเชื่อ GSB SMEs ดีเว่อร์ ดอกเบี้ย 3.99% นาน 10 ปี
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินได้เข้าร่วมงานมหกรรมการเงิน กรุงเทพฯ ครั้งที่ 17 ภายใต้แนวคิด “Financial Innovation 4.0 : นวัตกรรมการเงิน 4.0” นํานวัตกรรมทางการเงินที่น่าสนใจเข้าร่วมในงาน ได้แก่ เงินฝากเผื่อเรียกพิเศษ 4 เดือน อัตราดอกเบี้ยแบบขั้นบันได (Step up) เดือนแรก = 1% ต่อปี เดือนที่ 2 = 2% ต่อปี เดือนที่ 3 = 3% ต่อปี และเดือนที่ 4 = 4% ต่อปี หรือคิดเฉลี่ยเป็น 2.5% ต่อปี (เทียบเท่าเงินฝากประจํา 2.94% ต่อปี) ดอกเบี้ยยกเว้นภาษี เปิดรับฝากเฉพาะบุคคลธรรมดา เปิดบัญชีขั้นต่ํา 10,000 บาท 1 ชื่อ ต่อ 1 บัญชี รับฝากสูงสุดรายละไม่เกิน 500,000 บาท มีเงื่อนไขการรับฝากด้วยการเปิดใช้บริการบัตรอิเลกทรอนิกส์ และบริการ MyMo โดยผู้ฝากจะต้องมีใบจองสิทธิ์ซึ่งจะแจกภายในงานวันละ 2 รอบๆ ละ 500 ราย รวม 4 วัน 4,000 ราย คิดเป็นวงเงินรับฝากรวม 2,000 ล้านบาท นําใบจองสิทธิ์ติดต่อฝากเงินได้ภายในงาน ตั้งแต่วันที่ 11-14 พฤษภาคม 2560 หรือนําไปฝากที่สาขาธนาคารออมสิน ตั้งแต่วันที่ 11-21 พฤษภาคม 2560
นอกจากนี้ ยังมี สินเชื่อเคหะ จัดโปรโมชั่นพิเศษเมื่อลูกค้าเลือกทําประกันชีวิตเพื่อประกันสินเชื่อ พร้อมทั้งสมัครใช้ผลิตภัณฑ์ธนาคารฯ อย่างน้อย 3 ประเภท อาทิ MyMo สินเชื่อบัตรเงินสด บัตรเครดิต บัตรอิเล็กทรอนิกส์ และเลือกชําระสินเชื่อหักผ่านบัญชี โดยลูกค้าจะได้รับอัตราดอกเบี้ย 0% นาน 6 เดือน เดือนที่ 7-12 = 0.99% ต่อปี ปีที่ 2 = MRR-1.99% ปีที่ 3 เป็นต้นไป = MRR-1% (อัตราดอกเบี้ย MRR ของธนาคารออมสินปัจจุบันอยู่ที่ 7.125% ต่อปี) โดยโปรโมชั่นนี้รวมถึงลูกค้าที่ไถ่ถอนสินเชื่อเคหะมาจากสถาบันการเงินอื่นวงเงินกู้ตั้งแต่ 2 ล้านบาทขึ้นไป พร้อมกับได้รับยกเว้นค่าธรรมเนียมบริการสินเชื่อและค่าประเมินหลักทรัพย์อีกด้วย และเมื่อได้รับการอนุมัติและจัดทํานิติกรรมสัญญาให้แล้วเสร็จภายในวันที่ 31 กรกฎาคม 2560 ลูกค้าจะได้รับคูปองสมนาคุณสําหรับซื้อผลิตภัณฑ์ภายในบ้าน หรือเติมน้ํามัน หรือบัตรพักโรงแรมในเครือเซ็นทารา
ขณะเดียวกัน ยังมี สินเชื่อเพื่อธุรกิจขนาดกลางและขนาดย่อม “GSB SMEsดีเวอร์ 3.99” วงเงินกู้สูงสุด 100 ล้านบาท ดอกเบี้ยปีแรก 3.99% ผ่อนนาน 10 ปี สินเชื่อโครงการธนาคารประชาชน ใช้ได้กับทุกโอกาสตามความต้องการด้วยวงเงินสูงสุด 200,000 บาท อัตราดอกเบี้ยเริ่มต้น 75 สตางค์ต่อเดือน บริการบัตรเครดิตธนาคารออมสิน “ชีวิตดิจิตอลแบบไทยๆ” และอื่นๆ อีกมากมาย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-เบอร์ติดต่อสายด่วนที่ควรรู้ในสถานการณ์โควิด-19
วันศุกร์ที่ 17 เมษายน 2563
เบอร์ติดต่อสายด่วนที่ควรรู้ในสถานการณ์โควิด-19
สายด่วนที่ควรรู้มีหน่วยงานอะไรบ้างนะ
1.กรมควบคุมโรค : สายด่วน 1422
-สอบถามข้อมูลโรคโควิด-19 และแจ้งผู้ที่มีอาการป่วยเข้าเกณฑ์ต้องสงสัย
2.สํานักงานหลักประกันสุขภาพแห่งชาติ : สายด่วน 1330
-ตรวจสอบสิทธิหลักประกันสุขภาพ
3.กรมสุขภาพจิต : สายด่วน 1323
-ปรึกษาปัญหาสุขภาพจิต
4.กรมการแพทย์ : สายด่วน 1668
-บริการให้คําปรึกษาผู้ป่วยโควิด-19
5.สํานักนายกรัฐมนตรี : สายด่วน 1111
-รับเรื่องร้องเรียนเกี่ยวกับโรคโควิด-19 ศูนย์บริการภาครัฐเพื่อประชาชน
7.สํานักงานประกันสังคม : สายด่วน 1506
-ตรวจสอบสิทธิประกันสังคม การรักษาพยาบาลและเงินชดเชยกรณีว่างงาน
8.สถาบันการแพทย์ฉุกเฉินแห่งชาติ : สายด่วน 1669
-เจ็บป่วยหรือเกิดเหตุฉุกเฉิน
รัฐบาลไทย-ข่าวทำเนียบรัฐบาล-คกก.ควบคุมผลิตภัณฑ์ยาสูบแห่งชาติ เห็นชอบเพิ่มการเข้าถึงยาช่วยเลิกบุหรี่ในกลุ่มผู้ประกันตน
วันเสาร์ที่ 18 มกราคม 2563
คกก.ควบคุมผลิตภัณฑ์ยาสูบแห่งชาติ เห็นชอบเพิ่มการเข้าถึงยาช่วยเลิกบุหรี่ในกลุ่มผู้ประกันตน
คณะกรรมการควบคุมผลิตภัณฑ์ยาสูบแห่งชาติ มีมติเห็นชอบผลักดันการเข้าถึงระบบบริการเลิกบุหรี่แบบครบวงจรด้วยยาช่วยเลิกบุหรี่ในกลุ่มผู้ประกันตน
คณะกรรมการควบคุมผลิตภัณฑ์ยาสูบแห่งชาติ มีมติเห็นชอบผลักดันการเข้าถึงระบบบริการเลิกบุหรี่แบบครบวงจรด้วยยาช่วยเลิกบุหรี่ในกลุ่มผู้ประกันตน
นายแพทย์ศุภกิจ ศิริลักษณ์ รองปลัดกระทรวงสาธารณสุข ให้สัมภาษณ์ภายหลังเป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 1/2563 โดยในวันนี้ที่ประชุมได้มีมติเห็นชอบ ของขวัญปีใหม่คนไทยสุขภาพดี “สนับสนุนการเข้าถึงระบบบริการเลิกบุหรี่แบบครบวงจรสําหรับ ผู้ประกันตน” โดยให้กรมควบคุมโรค ประสานกับสํานักงานประกันสังคม กระทรวงแรงงาน ดําเนินการส่งเสริมการเข้าถึงระบบบริการเลิกบุหรี่แบบครบวงจรสําหรับ ผู้ประกันตน ด้วยยา Varenicline ช่วยเลิกบุหรี่ มีประสิทธิภาพสูงสุด มีผลข้างเคียงน้อยมาก เพื่อเพิ่มโอกาสการเลิกบุหรี่สําเร็จได้มากขึ้น และมอบให้สํานักปลัดกระทรวงสาธารณสุข ดําเนินการพัฒนาให้สถานพยาบาลในสังกัดที่เป็นคู่สัญญากับหน่วยงานประกันสังคมจัดตั้งคลินิกเลิกบุหรี่แบบครบวงจร
นายแพทย์ศุภกิจ กล่าวต่อว่า ปัจจุบันมีผู้ประกันตนในระบบประกันสังคมที่เป็นผู้สูบบุหรี่มีจํานวนมากกว่า 2.9 ล้านราย โดยผู้สูบบุหรี่ที่ต้องการเลิก หรือเคยพยายามเลิกสูบแล้วมีมากถึงประมาณ 1.8 ล้านราย หรือคิดเป็นร้อยละ 20 ของผู้สูบบุหรี่ทั้งหมดในประเทศ ซึ่งกลุ่มวัยแรงงาน วัยทํางานในระบบประกันสังคมถือเป็นกําลังสําคัญในการพัฒนาเศรษฐกิจของประเทศ แต่โอกาสในเข้าถึงระบบบริการเลิกบุหรี่ยังน้อย มีการพัฒนาระบบบริการเลิกบุหรี่แบบครบวงจร จะทําให้ลดจํานวนผู้สูบบุหรี่ในประเทศไทย ลดอัตราการเจ็บป่วยจากโรคที่เกี่ยวข้องกับการสูบบุหรี่ของวัยแรงงาน
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า รูปแบบการสนับสนุนการเข้าถึงบริการการเลิกบุหรี่แบบครบวงจรสําหรับผู้ประกันตนที่เข้าร่วมโครงการ มีเกณฑ์ดังนี้ 1.เป็นผู้ป่วยกลุ่มโรคไม่ติดต่อเรื้อรัง (NCD) ได้แก่ โรคปอดอุดกั้นเรื้อรัง โรคเบาหวานระยะที่ต้องพึ่งยา โรคความดันโลหิตสูง 2.มีความตั้งใจที่จะเลิกยาสูบ 3.ได้รับการประเมินว่าติดหนัก คือสูบบุหรี่อย่างน้อย 20 มวน/วัน หรือสูบมวนแรกภายใน
30 นาทีหลังตื่นนอน โดยจะคัดกรองผู้ประกันตนที่มาใช้บริการในคลินิกเลิกบุหรี่ หากเข้าเกณฑ์จะได้รับยาช่วยเลิกบุหรี่ Varenicline โดยจะมีการติดตามผลการรักษาอย่างต่อเนื่องเป็นระยะ
ข้อมูลจากคณะแพทยศาสตร์ โรงพยาบาลรามาธิบดี ปี 2560 คนไทยเสียชีวิตจากการสูบบุหรี่ 72,656 ราย ทําให้เกิดค่าสูญเสียจากเศรษฐกิจ อาทิ ค่ารักษาพยาบาล 77,626 ล้านบาท ค่าขาดรายได้จากการเจ็บป่วย 11,762 ล้านบาท ค่าความสูญเสียจากการตายก่อนวัยฯ 131,073 ล้าน รวมทั้งหมดปีละ 220,461 ล้านบาท หรือเฉลี่ย 20,565 บาท ต่อผู้สูบบุหรี่ 1 คนต่อปี
***************************** 18มกราคม 2563
รัฐบาลไทย-ข่าวทำเนียบรัฐบาล-รมว.พม. ชื่นชมเด็กชายยอดกตัญญูวัย 10 ขวบ รับภาระเพียงลำพังเลี้ยงดูปู่วัย 49 ปี ที่ป่วยเป็นโรคเรื้อรัง นอนป่วยติดเตียง ช่วยเหลือตัวเองไม่ได้ ที่ จ.อ่างทอง
วันศุกร์ที่ 21 เมษายน 2560
รมว.พม. ชื่นชมเด็กชายยอดกตัญญูวัย 10 ขวบ รับภาระเพียงลําพังเลี้ยงดูปู่วัย 49 ปี ที่ป่วยเป็นโรคเรื้อรัง นอนป่วยติดเตียง ช่วยเหลือตัวเองไม่ได้ ที่ จ.อ่างทอง
รมว.พม. ชื่นชมเด็กชายยอดกตัญญูวัย 10 ขวบ รับภาระเพียงลําพังเลี้ยงดูปู่วัย 49 ปี ที่ป่วยเป็นโรคเรื้อรัง นอนป่วยติดเตียง ช่วยเหลือตัวเองไม่ได้ ที่ จ.อ่างทอง พร้อมกําชับ จนท. เร่งชายเหลือเด็กหญิงวัย 4 ขวบ สมองมีพัฒนาการช้า หูหนวก พูดไม่ได้ หัวใจกลับด้าน ก
วันนี้ (21 เม.ย. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 614/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีพบเด็กชายยอดกตัญญูวัย 10 ขวบ ต้องรับภาระเพียงลําพังเลี้ยงดูปู่วัย 49 ปี ที่ป่วยเป็นโรคเรื้อรัง นอนป่วยติดเตียง ช่วยเหลือตัวเองไม่ได้ โดยทุกวันเด็กชายต้องตื่นแต่เช้ามาทํางานบ้านทุกอย่าง ทํากับข้าว อาบน้ําให้ปู่ แล้วจึงไปโรงเรียน และในช่วงพักกลางวันจะต้องเดินเท้ากลับมาบ้านไกลกว่า 3 กิโลเมตร เพื่อมาป้อนข้าวให้ปู่ ทั้ง 2 ชีวิต อาศัยเพียงเบี้ยพิการเดือนละ 600 บาท ใช้ประทังชีวิตไปวันๆ ครอบครัวมีฐานะยากจน ที่อําเภอเมือง จังหวัดอ่างทอง นั้น ตนขอชื่นชมในความกตัญญู มีความมุมานะอดทน และขยันหมั่นเพียร ไม่ย่อท้อต่ออุปสรรคในการดําเนินชีวิต น่ายกย่องเป็นแบบอย่างที่ดีแก่เด็กและเยาวชน ทั้งนี้ ได้กําชับให้พัฒนาสังคมและความมั่นคงของมนุษย์จังหวัดอ่างทอง (พมจ.อ่างทอง) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมเร่งให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของชายดังกล่าวอย่างต่อเนื่อง และดูแลเรื่องการศึกษาของเด็กชายในระยะยาวต่อไป
พลตํารวจเอก อดุลย์ กล่าวเพิ่มเติมว่า สําหรับกรณีพบเด็กหญิงวัย 4 ขวบ มีปัญหาสมองพัฒนาการช้าตั้งแต่กําเนิด
หูหนวก พูดไม่ได้ หัวใจกลับด้าน กระดูกสันหลังคดทับปอด ทําให้เหนื่อยง่าย และเวลาร้องไห้จะมีเลือดซึมออกจากปากและจมูก อาศัยอยู่กับผู้เป็นแม่วัย 33 ปีเพียงลําพัง ครอบครัวมีฐานะยากจน ไม่มีเงินค่ารักษาพยาบาล ที่อําเภอนครไทย จังหวัดพิษณุโลก นั้น ตนได้กําชับให้พัฒนาสังคมและความมั่นคงของมนุษย์จังหวัดพิษณุโลก (พมจ.พิษณุโลก) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของเด็กหญิงอย่างต่อเนื่อง รวมทั้ง การแนะนําให้คําปรึกษาในเรื่องการส่งเสริมการประกอบอาชีพแก่ผู้เป็นแม่ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้ต่อไป
รัฐบาลไทย-ข่าวทำเนียบรัฐบาล-ไทยมุ่งเน้นส่งเสริมความเชื่อมโยงในภูมิภาค และความยั่งยืนในทุกมิติ
วันจันทร์ที่ 4 พฤศจิกายน 2562
ไทยมุ่งเน้นส่งเสริมความเชื่อมโยงในภูมิภาค และความยั่งยืนในทุกมิติ
ไทยมุ่งเน้นส่งเสริมความเชื่อมโยงในภูมิภาค และความยั่งยืนในทุกมิติ
วันนี้ (4 พฤศจิกายน 2562) เวลา 08.30 น. ณ ห้อง Sapphire 204 ศูนย์แสดงสินค้าและการประชุมอิมแพ็ค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมสุดยอดอาเซียนบวกสาม ครั้งที่ 22 ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
การประชุมสุดยอดอาเซียนบวกสาม ครั้งที่ 22 ประกอบด้วย 10 ประเทศสมาชิกอาเซียน สาธารณรัฐประชาชนจีน สาธารณรัฐเกาหลี และญี่ปุ่น โดยจัดขึ้นเพื่อร่วมกันกําหนดทิศทางความสัมพันธ์และความร่วมมือในกรอบอาเซียนบวกสาม โดยเน้นแนวคิด “ร่วมมือ ร่วมใจ ก้าวไกล ยั่งยืน” ซึ่งเป็นแนวคิดหลักของการเป็นประธานอาเซียนของไทย และแลกเปลี่ยนข้อคิดเห็นในประเด็นระดับภูมิภาคและระหว่างประเทศที่เป็นข้อห่วงกังวลร่วมกัน
นายกรัฐมนตรีกล่าวในนามรัฐบาลไทยและประชาชนชาวไทยกล่าวต้อนรับผู้เข้าร่วมประชุมสุดยอดอาเซียนบวกสาม ครั้งที่ 22 พร้อมแสดงความเสียใจกับรัฐบาลและประชาชนชาวญี่ปุ่นที่ได้รับผลกระทบจากพายุไต้ฝุ่นฮากิบิสเมื่อเดือนตุลาคมที่ผ่านมา โดยประเทศไทยหวังว่า กระบวนการฟื้นฟูพื้นที่และประชาชนที่ประสบภัยให้กลับคืนสู่สภาพเดิมโดยเร็ว
โดยความร่วมมือในกรอบอาเซียนบวกสามเป็นกรอบความร่วมมือที่มีพลวัตมากที่สุดกรอบหนึ่ง ในภูมิภาคอาเซียน และเป็นเสาหลักที่สําคัญในการส่งเสริมความร่วมมือเฉพาะด้าน รวมทั้งการสร้างแนวคิดการเป็น ประชาคมในภูมิภาคอาเซียน เพื่อสร้างเสริมคุณภาพชีวิตที่ดีของประชาชนในทั้ง 13 ประเทศ ความร่วมมือดังกล่าวตั้งอยู่บนพื้นฐานของหลักการ 3M ได้แก่ ความไว้เนื้อเชื่อใจกัน ผลประโยชน์ร่วมกัน และการเคารพซึ่งกันและกัน
ภายใต้กระแสความเปลี่ยนแปลงและความท้าทายต่าง ๆ ในปัจจุบัน ทั้งการแข่งขันทางการค้า และการเปลี่ยนแปลงทางเศรษฐกิจและสังคม ที่เป็นผลมาจากการปฏิวัติอุตสาหกรรม ครั้งที่ 4 ซึ่งอาเซียนบวกสามจะต้องเผชิญหน้ากับความท้าทายมากยิ่งขึ้น ดังนั้น เราควรเตรียมความพร้อมให้อาเซียนบวกสามในการรับมือ และมุ่งมั่นที่จะสร้างโอกาสจากความท้าทายเหล่านั้น
โอกาสนี้ นายกรัฐมนตรีเสนอแนวทางส่งเสริมความร่วมมือในกรอบอาเซียนบวกสาม 2 ประการ ได้แก่
ประการที่หนึ่งความเชื่อมโยงในภูมิภาค ไทยให้ความสําคัญกับการส่งเสริมความเชื่อมโยง ในภูมิภาคอาเซียนและเอเชีย-แปซิฟิกมาโดยตลอด ซึ่งการส่งเสริมการเชื่อมโยงระหว่างยุทธศาสตร์ความเชื่อมโยง ต่าง ๆ ของภูมิภาคจะช่วยเสริมสร้างศักยภาพของภูมิภาคเอเชีย-แปซิฟิกให้เป็นกลไกที่สําคัญของการเจริญเติบโตของเศรษฐกิจโลกและการพัฒนาที่ยั่งยืนต่อไปอย่างต่อเนื่อง
ประการที่สองความยั่งยืนในทุกมิติ ไทยในฐานะผู้ประสานงานของอาเซียนในเรื่องการพัฒนา ที่ยั่งยืนขอให้ประเทศบวกสามสนับสนุนความมุ่งมั่นของอาเซียน ทั้งนี้ ขอให้ประเทศบวกสามสนับสนุนอาเซียน โดยเฉพาะในการจัดตั้ง “ศูนย์อาเซียนเพื่อการศึกษาและการ หารือด้านการพัฒนาที่ยั่งยืน” และ “ศูนย์อาเซียนเพื่อผู้สูงวัยอย่างมีศักยภาพและนวัตกรรม” ที่ประเทศไทย
ในช่วงท้าย นายกรัฐมนตรีเชื่อมั่นว่าความร่วมมืออาเซียนบวกสามจะเป็นกลไกที่สําคัญนําไปสู่หุ้นส่วนความร่วมมือเพื่อสร้างอนาคตที่ยั่งยืนร่วมกันของภูมิภาคเอเชียตะวันออก พร้อมขอบคุณประเทศสมาชิกอาเซียน จีน ญี่ปุ่น สาธารณรัฐเกาหลี และสํานักเลขาธิการอาเซียนที่มีส่วนช่วยสนับสนุนการเป็นประธานอาเซียนของไทยมาโดยตลอดทั้งปี
รัฐบาลไทย-ข่าวทำเนียบรัฐบาล-ไทยยินดีโคลัมเบียน้อมนำศาสตร์พระราชาแก้ปัญหาพื้นที่ปลูกพืชเสพติด ชี้โครงการพัฒนาดอยตุงเป็นต้นแบบของนานาชาติ ย้ำรัฐบาลมุ่งขจัดยาเสพติดอย่างจริงจัง วอนทุกภาคส่วนร่วมมือ
วันอาทิตย์ที่ 27 สิงหาคม 2560
ไทยยินดีโคลัมเบียน้อมนําศาสตร์พระราชาแก้ปัญหาพื้นที่ปลูกพืชเสพติด ชี้โครงการพัฒนาดอยตุงเป็นต้นแบบของนานาชาติ ย้ํารัฐบาลมุ่งขจัดยาเสพติดอย่างจริงจัง วอนทุกภาคส่วนร่วมมือ
พลเอก ประยุทธ์ จันทร์โอชา นายกรัฐมนตรี ยินดีที่ได้รับทราบว่า ประเทศโคลัมเบียจะน้อมนําศาสตร์พระราชาไปประยุกต์ใช้ในการแก้ไขปัญหายาเสพติดของตน
วันนี้ (27 สิงหาคม 2560) พลโทสรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ยินดีที่ได้รับทราบว่า ประเทศโคลัมเบียจะน้อมนําศาสตร์พระราชาไปประยุกต์ใช้ในการแก้ไขปัญหายาเสพติดของตน โดยคณะผู้แทนระดับสูงของรัฐบาลโคลัมเบียได้เดินทางไปศึกษาดูงานด้านการพัฒนาทางเลือกที่โครงการพัฒนาดอยตุงและโครงการปลูกป่าสร้างคน รักษาต้นน้ํา บรรเทาอุทกภัย จ.เชียงราย ซึ่งสนับสนุนการนําศาสตร์พระราชาไปใช้ในการแก้ไขปัญหาพื้นที่ปลูกพืชเสพติด
“โคลัมเบียประสบกับปัญหาการปลูกพืชโคคา ซึ่งนําไปสกัดเป็นสารเสพติดที่เรียกว่าโคเคนกว่า 150,000 เฮกเตอร์ หรือประมาณ 900,000 ไร่ จึงต้องการนําแนวทางต้นแบบของโครงการพัฒนาดอยตุงที่นําศาสตร์พระราชาไปประยุกต์ใช้พัฒนาพื้นที่ โดยเปลี่ยนพื้นที่ปลูกพืชเสพติดให้เป็นพื้นที่ป่าเศรษฐกิจ ส่งเสริมให้ชาวไทยภูเขาและชนกลุ่มน้อยปรับเปลี่ยนจากการปลูกฝิ่นเป็นพืชชนิดอื่น หรือประกอบอาชีพที่ช่วยสร้างรายได้ดีกว่าและไม่ผิดกฎหมาย รวมทั้งเสริมสร้างโอกาสทางการศึกษายกระดับคุณภาพชีวิตให้ดีขึ้น จนได้รับยกย่องในระดับนานาชาติจากสํานักงานยาเสพติดและอาชญากรรมแห่งสหประชาชาติ (UNODC)”
นายกรัฐมนตรียังกล่าวด้วยว่า รัฐบาลได้กําหนดให้การแก้ไขปัญหายาเสพติดเป็นวาระแห่งชาติที่ต้องเร่งดําเนินการแก้ไข โดยเปลี่ยนมุมมองใหม่ใช้การสาธารณสุขนํา เน้นการดูแลสุขภาพผู้ป่วย คํานึงถึงสิทธิมนุษยชน และควบคุมผู้ติดยาให้ดํารงชีวิตอยู่ได้โดยไม่สร้างความเดือดร้อนให้กับสังคม รวมทั้งจัดทําแผนประชารัฐร่วมใจ สร้างหมู่บ้าน ชุมชนมั่นคงปลอดภัยยาเสพติด ขับเคลื่อนด้วยกลไกประชารัฐ ดําเนินการกับกลุ่มผู้ค้า ผู้ผลิต และเครือข่ายยาเสพติด และปรับปรุงกฎหมายยาเสพติดให้เหลือฉบับเดียว เพื่อให้มีการบังคับใช้ที่เชื่อมโยงสอดคล้องเป็นไปทิศทางเดียวกันและเกิดประสิทธิภาพสูงสุด
“รัฐบาลน้อมนําศาสตร์พระราชาเป็นหลักในการทํางาน และสนับสนุนโครงการป้องกันและแก้ไขปัญหายาเสพติดและขจัดความยากจนทุกรูปแบบ รวมถึงโครงการพัฒนาดอยตุงที่หลายประเทศได้มาศึกษาดูงานและนําแนวทางการดําเนินงานไปปรับใช้ เช่น หมู่บ้านหย่องข่า สหภาพเมียนมา จ.บัลคห์ สาธารณรัฐอัฟกานิสถาน และ จ.อาเจะห์ สาธารณรัฐอินโดนีเซีย เป็นต้น พร้อมทั้งเรียกร้องให้ทุกภาคส่วนร่วมเป็นส่วนหนึ่งในการยุติปัญหายาเสพติดในประเทศ ด้วยการไม่ยุ่งเกี่ยวกับยาเสพติดและแจ้งข้อมูลเบาะแสที่เป็นประโยชน์แก่เจ้าหน้าที่”
.......................................
รัฐบาลไทย-ข่าวทำเนียบรัฐบาล-ระบบเศรษฐกิจใหม่ ภายใต้ศาสตร์พระราชา  สู่เป้าหมายการพัฒนาที่ยั่งยืน
วันอังคารที่ 12 กันยายน 2560
ระบบเศรษฐกิจใหม่ ภายใต้ศาสตร์พระราชา  สู่เป้าหมายการพัฒนาที่ยั่งยืน
พัฒนาทางด้านเศรษฐกิจ สังคม และสิ่งแวดล้อม เพื่อให้บรรลุผลสําเร็จภายในปี 2573
ระบบเศรษฐกิจใหม่ ภายใต้ศาสตร์พระราชา สู่เป้าหมายการพัฒนาที่ยั่งยืน
“เป้าหมายการพัฒนาที่ยั่งยืน” หรือ Sustainable Development Goals (SDGs) เป็นสิ่งที่องค์การสหประชาชาติกําหนดให้แต่ละประเทศใช้เป็นแนวทางในการพัฒนาซึ่งจะครอบคลุมทั้งการพัฒนาทางด้านเศรษฐกิจ สังคม และสิ่งแวดล้อม เพื่อให้บรรลุผลสําเร็จภายในปี 2573
การพัฒนาของประเทศไทยในช่วงที่ผ่านมา ได้ก่อให้เกิดการเปลี่ยนแปลงที่ฉับพลันสร้างความไม่สมดุลระหว่างมนุษย์กับธรรมชาติ มนุษย์กับมนุษย์ และมนุษย์กับเทคโนโลยี โดยอาจละเลยความเป็นอยู่ของสังคม สภาพสิ่งแวดล้อม และสติปัญญาของมนุษย์ ซึ่งล้วนแต่เป็นต้นทุนสําคัญของการพัฒนาในระดับพื้นฐาน
รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ได้เล็งเห็นถึงปัญหาดังกล่าว
จึงมุ่งขับเคลื่อนประเทศด้วยการปรับเปลี่ยนกระบวนทัศน์การพัฒนาจากที่เน้นแต่เพียงการเติบโตของเศรษฐกิจไปสู่การพัฒนาที่สมดุลด้วยหลักปรัชญาของเศรษฐกิจพอเพียงหรือศาสตร์พระราชา โดยเรียกว่า Value-Based Ecosystem คือ การพัฒนาที่ให้ความสําคัญกับระบบนิเวศ และให้คุณค่ากับปัจจัยพื้นฐานทั้งทรัพยากรธรรมชาติและทรัพยากรมนุษย์
Value-Based Ecosystem ประกอบด้วย
1. Circular Economy หรือ ระบบเศรษฐกิจไหลเวียนที่มุ่งสร้างความสมดุลของมนุษย์กับธรรมชาติ เพื่อให้เกิดความยั่งยืน ทั้งการบริหารความเสี่ยงจากภัยธรรมชาติต่างๆ และการป้องกันการทําลายทรัพยากร
2. Distributive Economy ระบบเศรษฐกิจกระจายตัว เพื่อปรับสมดุลระหว่างมนุษย์กับมนุษย์ แก้ไขปัญหาความเหลื่อมล้ํา ผ่านการสร้างความเข้มแข็งแก่ชุมชนด้วยกลไกประชารัฐ สามารถเชื่อมต่อกับประชาคมโลกได้อย่างมั่นคง
3. Innovation-Driven Economy ระบบเศรษฐกิจที่ขับเคลื่อนด้วยนวัตกรรม เพื่อให้เกิดสมดุลระหว่างมนุษย์กับเทคโนโลยี ด้วยการใช้เทคโนโลยีอย่างชาญฉลาด ยกระดับการวิจัยและพัฒนา สร้างความมั่งคั่งให้แก่ประเทศ
ระบบเศรษฐกิจทั้ง 3 ระบบ จะถูกขับเคลื่อนไปข้างหน้าด้วยนโยบาย Thailand 4.0 ที่เน้นการใช้เทคโนโลยีและนวัตกรรมเป็นฐานนําการพัฒนา ควบคู่กับศาสตร์พระราชาที่ให้ความสําคัญกับการสร้างความสมดุล ดังนั้น เป้าหมายการพัฒนาที่ยั่งยืนของไทย คือ การดําเนินรอยตามแนวคิดปรัชญาของเศรษฐกิจพอเพียง ที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ได้พระราชทานไว้
ภาพ/บทความ : กลุ่มสื่อสารเชิงกลยุทธ์ สํานักโฆษก